News Update: Citi เตือนขาลงตลาด ‘หุ้นญี่ปุ่น’ เสี่ยงลงต่ออีก 14% - 18% จากปัจจุบัน ผลจากนโยบายการเงินเข้มงวดของ Fed - FINNOMENA
Citi เตือนตลาดขาลงในหุ้นญี่ปุ่นอาจเป็นเรื่อง ‘หลีกเลี่ยงไม่ได้’ หลังคำปราศรัยของประธาน Fed ใน Jackson Hole ฉุดตลาดลงมาจากการปรับตัวขึ้นอย่างผ่อนคลายตั้งแต่กลางเดือน ก.ค.
30 ส.ค. 2565

Citi เตือนตลาดขาลงในหุ้นญี่ปุ่นอาจเป็นเรื่อง ‘หลีกเลี่ยงไม่ได้’ หลังคำปราศรัยของประธาน Fed ใน Jackson Hole ฉุดตลาดลงมาจากการปรับตัวขึ้นอย่างผ่อนคลายตั้งแต่กลางเดือน ก.ค.
Ryota Sakagami นักกลยุทธ์หุ้นจาก Citigroup Global Markets Japan คาดการณ์ว่า ดัชนี Nikkei 225 อาจร่วงลงไปสู่ระดับ 24,000 หรือลดลง 14% จากระดับปัจจุบัน ส่วนดัชนี Topix อาจร่วงลงไปถึง 1,600 จุด หรือลดลง 18% จากระดับปัจจุบัน ท่ามกลางความเสี่ยงของตลาดขาลงทั่วโลก รวมถึงผลกระทบจากสภาพคล่องที่น้อยลงจากนโยบายการเงินเข้มงวด
การเตือนเกี่ยวกับขาลงเกิดขึ้นในช่วงเวลาที่ดัชนี Nikkei 225 เพิ่งฟื้นตัวจากการติดลบ 14% จากต้นปี โดย Sakagami มองว่า ตลาดไม่มีความหวังต่อมุมมองที่ผ่อนคลายมากขึ้นของ Fed แล้ว และอาจมีการปรับมุมมองที่เข้มข้นขึ้นสำหรับหุ้นญี่ปุ่นในเร็วๆ นี้
Citi ระบุว่า ตลาดขาลงในหุ้นญี่ปุ่นในอนาคตอันใกล้แทบเป็นสิ่งที่หลีกเลี่ยงไม่ได้ และคาดการณ์ว่านักลงทุนจะเปลี่ยนจากหุ้นเติบโตไปสู่หุ้นคุณค่า และจากหุ้นวัฏจักรไปสู่หุ้นปลอดภัย (Defensive) หรือหุ้นที่มีความผันผวนของราคาน้อยกว่าตลาด
หลังคำปราศรัยของประธาน Fed ดัชนี Nikkei 225 ลดลง 2.7% และ Topix ร่วง 1.8% ในวันจันทร์ (29 ก.ย.) ซึ่งเป็นการลดลงที่เลวร้ายที่สุดในรอบ 2 เดือน อย่างไรก็ตาม วันนี้ (30 ก.ย.) ดัชนี Nikkei 225 ปรับตัวขึ้นมา 1.14% และ Topix บวกเพิ่ม 1.25%
อ้างอิง:
https://www.bloomberg.com/news/articles/2022-08-29/goldman-says-buy-commodities-now-worry-about-recession-later-l7eb2hi4?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
citi
News Update
ญี่ปุ่น
ตลาดหุ้นญี่ปุ่น
หุ้นญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA